ཨོཾ་སྭ་སྟི།དག་པ་གཉིས་ལྡན་ཆོས་ཀྱི་སྐུ་བརྙེས་ཀྱང་།།ཐུབ་པའི་བསྟན་དང་བསྟན་འཛིན་བསྲུང་བའི་ཕྱིར།།འཇིགས་རུང་ཁྲོ་བོ་ཆེན་པོའི་སྐུར་བསྟན་པ།།མྱུར་མཛད་ཐུགས་
རྗེ་ཅན་ལ་སྙིང་ནས་འདུད།།སྲས་བཅས་རྒྱལ་བའི་མཁྱེན་བརྩེ་ནུས་པ་ཀུན།།གཅིག་བསྡུས་རྒྱལ་བསྟན་བསྲུང་ཕྱིར་ཁྲོ་བོའི་གཟུགས།།ཁྱོད་ཀྱི་མཐུ་སྟོབས་ནུས་པ་ཐོགས་མེད་དེ།།བདག་ཅག་རྣམས།
ལ་མངོན་སུམ་བསྟན་དུ་གསོལ།།རྡོ་རྗེ་འཆང་དབང་རྗེ་བཙུན་ཙོང་ཁ་པས།།ཇི་ལྟར་བཀའ་བསྒོས་དམ་བཅས་དགོངས་མཛོད་ལ།།བདག་ཅག་དགོན་གནས་དགེ་འདུན་སྡེ་བཅས་ལ།།བསྲུང་སྐྱོབ་བྱར
སྐད་ཅིག་མ་གཡེལ་ཞིག།ཅེས་པ་འདི་ནི་བྲག་ཁ་ཐེག་ཆེན་གླིང་དུ་ཡེ་ཤེས་མགོན་པོའི་སྐུ་གསར་དུ་བྲིས་པའི་འཕྲིན་བཅོལ་དུ་དགེ་སློང་ཡེ་ཤེས་རྒྱལ་མཚན་གྱིས་འབྲུག་ལོ་ཟླ་བ་དྲུག་པའི་ཆོས་བཅུ
གཅིག་ཉིན་བྲག་ཁ་ཐེག་ཆེན་གླིང་དུ་སྦྱར་བའོ།།།